Nr. L 362/32 De Europæiske Fællesskabers Tidende 31. 12. 85 RÅDETS FORORDNING (EØF) Nr. 3773/85 af 20. december 1985 om visse former for national støtte, der er uforenelige med det fælles marked, men som Spanien som overgangsforanstaltning kan opretholde for landbruget RÅDET FOR DE EUROPÆISKE FÆLLESSKABER HAR — under henvisning til akten vedrørende Spaniens og Portugals tiltrædelse, særlig artikel 80 og 91, under henvisning til forslag fra Kommissionen, og ud fra følgende betragtninger: I henhold til tiltrædelsesaktens artikel 80 kan kongeriget Spanien som overgangsforanstaltning og i princippet med gradvis nedsættelse opretholde den nationale støtte, hvis afskaffelse uundgåeligt ville få alvorlige følger for såvel producentprisniveauet som forbrugerprisniveauet; listen over de former for national støtte, der opfylder disse betingelser, og deres nøjagtige betegnelse er anført i bilaget sammen med den oprindelige størrelse af støtten eller i givet fald de kriterier, der gør det muligt at fastsætte dette oprindelige beløb; for så vidt angår tempoet for afskaffelsen og den eventuelle nedsættelsesskala, der skal fastsættes, har det vist sig hen- sigtsmæssigt, alt efter tilfældet at bestemme, at de oprinde- lige beløb i en første periode betragtes som maksimumssat- ser, der i en følgende periode nedsættes hvert år i lige store rater, således at de er afskaffet ved slutningen af overgangs- perioden, eller at de oprindelige beløb afskaffes gradvis i ti rater af samme størrelse; den nationale støtte, der ydes af kongeriget Spanien for frugt og grønsager, er indtil den 31. december 1989 omfattet af den i tiltrædelsesaktens artikel 135, nr. 2, omhandlede særlige ordning; i henhold til tiltrædelsesaktens artikel 150 finder artikel 80 først anvendelse i denne sektor fra den 1. januar 1990; de former for støtte, der er omfattet af disse overgangsforan- staltninger, kan af kongeriget Spanien afvikles i et hurtigere tempo end fastsat i bilaget; det er nødvendigt, at Spanien i så fald underretter Kommissionen om de trufne foranstaltnin- ger;det vil være hensigtsmæssigt at præcisere den fremgangs- måde, efter hvilken der kan vedtages andre undtagelser fra den fastsatte nedsættelsesskala, og som det i henhold til tiltrædelsesaktens artikel 80, stk. 3, om nødvendigt er muligt at træffe bestemmelse om; i henhold til protokol nr. 2, der er knyttet til tiltrædelses- traktaten, omfatter Fællesskabets toldområde bl.a. ikke De kanariske Øer, og EF-restitutionerne ydes derfor ved udfør- sel af landbrugsprodukter fra Fællesskabets toldområde til De kanariske Øer; på denne baggrund er det nødvendigt at bestemme, at den nationale støtte til transport af hvede og fine gryn af hvede fra det spanske fastland og Balearerne til dette bestemmelsessted kun kan ydes, såfremt restitutionen fastsættes til et lavere beløb end denne støtte; i medfør af tiltrædelsesaktens artikel 80, stk. 2, skal der sikres lige adgang til det spanske marked; i henhold til den fælleserklæring herom, der er knyttet til traktaten om Spaniens og Portugals tiltrædelse, foregriber denne forord- ning derfor ikke senere vedtagelse, om nødvendigt, af specifikke bestemmelser til sikring af lige adgang til det spanske marked for produkter fra de øvrige medlemsstater, såfremt ydelse af en eller flere af de i denne forordning omhandlede former for støtte rent faktisk på det spanske marked ændrer konkurrencevilkårene mellem sådanne ind- førte produkter og indenlandske produkter; i henhold til tiltrædelsestraktatens artikel 2, stk. 3, kan Fællesskabernes institutioner inden tiltrædelsen vedtage de foranstaltninger, der er omhandlet i tiltrædelsesaktens arti- kel 91, idet disse foranstaltninger træder i kraft med forbehold af nævnte traktats ikrafttræden og da på datoen herfor — UDSTEDT FØLGENDE FORORDNING: mArtikel 1 De former for national støtte, der er uforenelige med det fælles marked, men som Spanien kan opretholde som overgangsforanstaltning, og tempoet for afskaffelsen heraf fastsættes som anført i bilaget. ' Artikel 2 Kongeriget Spanien kan afskaffe de i artikel 1 omhandlede former for støtte i et hurtigere tempo end fastsat i bilaget. Det underretter straks Kommissionen om de trufne foranstaltnin- ger. Artikel 3 Støtten til transport af hvede og fine gryn af hvede fra fastlandet og Balearerne til De kanariske Øer kan kun ydes: a) når den restitution, der gælder for den pågældende udførsel, er lavere end den maksimale transportstøtte, der fremgår af afsnit I, nr. 1, i bilaget, b) med op til forskellen mellem de to i litra a) omhandlede beløb, og